Kupiškio rajono savivaldybės tarybai

**KUPIŠKIO RAJONO SAVIVALDYBĖS TARYBOS SPRENDIMO**

**„DĖL KUPIŠKIO RAJONO SAVIVALDYBĖS SMULKIOJO IR VIDUTINIO VERSLO RĖMIMO KOMISIJOS SUDARYMO“**

**PROJEKTO AIŠKINAMASIS RAŠTAS**

2021 m. lapkričio 4 d.

Kupiškis

**Sprendimo projekto tikslas ir uždaviniai:** sprendimo projektu siekiama atnaujinti Kupiškio rajono savivaldybės smulkiojo verslo rėmimo komisijos (toliau – komisija) sudėtį.

**Siūlomos teisinio reguliavimo nuostatos:**

1. Lietuvos Respublikos vietos savivaldos įstatymo 16 straipsnio 2 dalis apibrėžia išimtines savivaldybės tarybos kompetencijas, 6 punktas nurodo, kad viena iš savivaldybės tarybos išimtinių kompetencijų yra „savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas“.

2. Lietuvos Respublikos vietos savivaldos įstatymo 18 straipsnio 1 dalis nurodo, kad „Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius“.

**Laukiami rezultatai:** Teigiamos pasekmės – bus atnaujinta Kupiškio rajono savivaldybės smulkiojo verslo rėmimo komisijos sudėtis.

**Lėšų poreikis ir šaltiniai:** nereikės.

**Kiti sprendimui priimti reikalingi pagrindimai, skaičiavimai ar paaiškinimai:** nereikės.

**Lyginamasis variantas:** nėra.

**Sprendimo projekto antikorupcinio vertinimo pažyma\*:** Neatliktinas antikorupcinis vertinimas.

**Kiti, autorių nuomone, reikalingi pagrindimai ir paaiškinimai:** Kupiškio darbdavių klubo prezidentės raštai ir Kupiškio rajono savivaldybės administracijos direktoriaus delegavimo raštas.

Viešųjų pirkimų ir strateginio planavimo Arūnas Valintėlis

skyriaus vedėjas

\* sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles, patvirtintas Lietuvos Respublikos Vyriausybės 2014 m. kovo 12 d. nutarimu Nr. 243 „Dėl Teisės aktų projektų antikorupcinio vertinimo taisyklių patvirtinimo“